alexandrainst/scandi-wiki huggingface dataset:
Franz Rademacher

Franz Rademacher (født 20. februar 1906 i Neustrelitz i Tyskland, død 17. mars 1973 i Bonn) var en tysk diplomat og SA-offiser. Han var legasjonsråd ved Auswärtiges Amt og senere ledere og dennes «Judenreferat» (jødekontoret), med Martin Luther (diplomat) som sjef. Rademacher var en av opphavsmennene til madagaskarplanen, som innebar at Europas jøder skulle deporteres til øyen Madagaskar.

Han meldte seg inn i NSDAP i 1933. Han nådde graden Obersturmführer i SA.

Rademacher ble arrestert og internert etter krigen. I 1952 flyktet han i påvente av rettssak og oppholdt seg mange år i Syria. Han returnerte til Tyskland i 1966 hvor det ble igangsatt etterforsking av ham. Her ble han idømt 5,5 års fengsel som ble ansett som ferdigsonet. I 1971 overstyrte tysk høyesterett denne dommen og bestemte at det skulle igangsettes en ny rettsprosess mot ham. Han døde før prosessen kom i gang.

Referanser 

Personer fra Mecklenburg-Vorpommern
Tyske jurister
Tyske ambassadører
SA-offiserer
SS-offiserer
Tyske marineoffiserer
Tyskere fra andre verdenskrig
Personer tilknyttet det tredje rike
Medvirkende til Holocaust
Medlemmer av NSDAP (innmeldt 1933–1945)
Madagaskar
Jugoslavias historie
Tysk militærpersonell (Marinen i Wehrmacht)
Tyske krigsfanger under andre verdenskrig
Tyskere dømt for forbrytelser begått under andre verdenskrig
Tyskere dømt for krigsforbrytelser
Personer dømt in absentia
Militære Veteraners Motorsykkel Klubb Norge

Militære Veteraners Motorsykkel Klubb (MILVETMC) er en motorsykkelklubb for veteraner fra internasjonale operasjoner (INTOPS) med interesse for motorsykkel. Klubben ble stiftet 17. juni 2011 og har siden fått over 300 medlemmer fra hele landet.

Klubben er en 99 %-klubb, som innebærer at den er opptatt av å følge lover og regler. Klubben likestiller menn og kvinner, og åpner for medlemskap også for familie/pårørende til veteraner. Den har ingen prøvetid eller opptakskrav, og det er ingen begrensning på hvilken motorsykkel medlemmene har.

Klubben er organisert i chaptere rundt om i landet, slik som Chapter Lofoten, Chapter Bjørgvin (Hordaland), Chapter Nordvest (Møre og Romsdal), Chapter Eidsiva (Hedmark), Chapter Oslo / Akershus og Chapter Innherred (Nord-Trøndelag).. De som av en geografisk eller andre grunner ikke kan komme inn under et chapter, kalles nomader.

MILVETMC er medlem i NMCU og har deltatt på Norgestreffet flere ganger. Under treffet i Bodø (2014) var MILVETMC nest største deltakende klubb, bare slått av NAF MC Trondheim. Også i klassen for lengste kjørte distanse klubb fikk MILVETMC andreplass, igjen bak NAF MC Trondheim. Under treffet i Sandnes (2015) var MILVETMC største deltakende klubb, hadde lengste kjørte distanse for klubb samt treffets yngste deltaker.

Klubben fikk hedersprisen under treffet Bike & Beach 2014 i Horten.

Presidenter og visepresidenter

2011 - 2015
Kristian Rubach (p)
Ulf Snekkestad (vp)
2015 - 2016
Ulf Snekkestad (p)
John Erik Andreassen (vp)
2016 - 2019
John Erik Andreassen (p)
Arnstein F (vp)
2019 -
Arnstein F (p)
Knut Bjarne Derås (vp)

Referanser

Eksterne lenker 
 Nettside

Norske motorsykkelklubber
Andreas Muri

Andreas Muri (født 12. mars 1982 i Tromsø) er en norsk politiker for partiet Høyre. Han var ordfører i Svelvik fra 2015 frem til kommunesammenslåingen med Drammen og Nedre Eiker 1. januar 2020. Han ble i 2019 valgt inn i nye Drammen kommunes kommunestyre, og er nå leder av kommunens kontrollutvalg. Muri var leder av Svelvik Høyre fra 2010 til 2018. Han er oppvokst og bosatt i Svelvik, og har en bachelorgrad fra Handelshøyskolen BI i Oslo.

Muri satt i kommunestyret i Svelvik fra 2007 til 2020, og han var vararepresentant i perioden fra 2003 til 2007. I perioden fra 2011 til 2015 var Muri leder av Svelvik kommunes kontrollutvalg. 

Muri var fylkestingsrepresentant i fylkestinget i Vestfold fra 2007 til 2015. Han var vararepresentant til fylkestinget i perioden fra 2003 til 2007. Muri ble igjen vararepresentant da han gikk ut av fylkestinget i 2015 og ble valgt som medlem av Vestfold fylkeskommunes kontrollutvalg for perioden 2015 til 2019. 

Han var leder av Svelvik Unge Høyre fra 2001 til 2002, 1. nestleder i Vestfold Unge Høyre fra 2002 til 2003 og leder fra 2003 til 2004.

Referanser 

Lokalpolitikere fra Høyre
Ordførere i Svelvik
Davy Pröpper

David Petrus Wenceslaus Henri Pröpper (født 2. september 1991) er en nederlandsk tidligere fotballspiller.

Den 5. juni 2015 debuterte han for det nederlandske landslaget i en treningskamp hjemme mot , en kamp Nederland tapte 3-4. Han har en yngre bror som heter Robin Pröpper som også er fotballspiller og spiller for den nederlandske klubben De Graafschap.

Referanser

Eksterne lenker 
 
 Voetbal International profile 
 Netherlands stats

Nederlandske fotballspillere
Fotballspillere for Vitesse Arnhem
Fotballspillere for PSV Eindhoven
Fotballspillere for Brighton & Hove Albion FC
Personer fra Arnhem
Fødsler i 1991
Fabinho

Fábio Henrique Tavares (født 23. oktober 1993), bedre kjent som Fabinho, er en brasiliansk fotballspiller som spiller for den engelske klubben Liverpool FC.

Han har tidligere spilt i den portugisiske klubben Rio Ave og den spanske hovedstadsklubben Real Madrid. Etter å ha vært på lån i AS Monaco i to sesonger signerte han en permanent avtale med klubben den 19. mai 2015 som binder han til klubben frem til 2019.

Landslaget 
Han debuterte for det brasilianske landslaget i en treningskamp hjemme mot Mexico den 7. juni 2015, en kamp de vant 2-0. Han ble tatt ut i Dungas landslagstropp til Copa América 2015, men satt på benken hele turneringen.

Han ble tatt ut i s tropp til VM i fotball 2022 i Qatar.

Meritter 
Liverpool FC
 UEFA Champions League (1): 2019
 UEFA Super Cup (1): 2019
VM i fotball for klubblag (1): 2019

Referanser

Eksterne lenker 
 

Brasilianske fotballspillere
Spillere i Fotball-VM 2022
Spillere i Copa América 2015
Spillere i Copa América 2021
Fotballspillere for Fluminense FC
Fotballspillere for Rio Ave FC
Fotballspillere for Real Madrid Castilla
Fotballspillere for Real Madrid CF
Fotballspillere for AS Monaco
Fotballspillere for Liverpool FC
Vinnere av Mesterligaen i fotball for menn
Personer fra Campinas
Sportsklubben Brann i europeisk fotball

Sportsklubben Brann i europeisk fotball inneholder samtlige resultater som Sportsklubben Brann har oppnådd i UEFAs klubbturneringer. Den første gangen Brann kvalifiserte seg til en av UEFAs klubbturneringer var i 1973, etter å ha vunnet Norgesmesterskapet i fotball for menn 1972. Den hittil siste gangen de har kvalifisert seg til spill i Europa, var i 2019 etter å ha vunnet bronse i Eliteserien 2018.

Resultater

Statistikk

Forkortelser

 K = Kamper spilt
 V = Vunnet
 U = Uavgjort
 T = Tap
 + = Scorede mål
 − = Innslupne mål
 ± = Målforskjell
Seier % = Seiersprosent

Turnering-statistikk
Den følgende listen er en liste over de samlede resultatene fra Branns kamper i de UEFA-turneringene den har deltatt i, så vel som den totale statistikken. Listen inneholder hvilken turnering, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 18. juli 2019. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.

Motstandere
Den følgende listen viser statistikk mot motstandere som Brann har spilt kamper mot i UEFA-turneringer. Den viser hvilken klubb og dens nasjonalitet, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 18. juli 2019. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.

Se også 
 SK Brann Kvinner i europeisk fotball

Eksterne lenker 
 Europacuphistorie på brann.no
 SK Branns kamper på WorldFootball.net

Sportsklubben Brann
Norske fotballklubber i europeisk fotball
Den 12. mann (band)

For den norske spillefilmen som er en ny versjon av Ni liv, se Den 12. mann (film)
Den 12. mann er supporterbandet til Sportsklubben Brann. De slapp sin første hele plate («Brenne for Brann») i sammenheng med cupfinalen 2004, der de slapp seks nye sanger, inkludert cupfinalesangen «Brann Bergens Stolthet». Før dette hadde de kun enkle singler utgitt, blant annet «Heia Brann» brann som ble sluppet i sammenheng med cupfinalen 1999 og som er kåret til en av tidenes beste brannsanger. Etter å ha sluppet sitt hittil siste album («Bergen Te Eg Dør») i sammenheng med cupfinalen 2011  trakk bandet seg tilbake, men gjorde en gjesteopptreden før Brann - Sogndal i 2015.

Diskografi
 «Brenne for Brann» - 2004
 «Berømte Brann fra Bergen» - 2006 
 «Sønner av Bergen - 2007
 «Bergen te eg dør» - 2011

Referanser 

Sportsklubben Brann
Norske musikkgrupper
Drøbak skole

Drøbak skole er en barneskole i Frogn kommune, beliggende like utenfor Drøbak sentrum. Skolen ligger like ved Seiersten ungdomsskole.

Skolen er en 1.-7.-skole med to paralleller, samt en forsterket skoleenhet, Regnbuen.

Rektorer
 Britt-Marie Tørngren (2020)
 Kristin Granne (?, senere Den norske skole Costa Blanca)

Referanser

Eksterne lenker
 Drøbak skoles nettsider

Barneskoler i Viken
Skoler i Frogn
Eidsfossen kraftverk (Tynset)

Eidsfossen kraftverk (Tynset) er et nedlagt vannkraftverk ved Kvikneskogen i Tynset kommune i Innlandet.

Kraftverket ble bygget for å forsyne Røstvangen gruver med strøm.

Det er satt opp en informasjonstavle om kraftverket på en rasteplass langs riksvei 3.

Kilder
 Tynset kommune Severdigheter

Minikraftverk i Innlandet
Kraftverk i Tynset
Sommeruniversiaden 2015

Sommer-Universiaden 2015 ble arrangert i Gwangju i Sør-Korea. Lekene gikk av stabelen fra 2. til 14. juli 2015.

Medaljevinnere

Bueskyting

Individuelt

Lag

Turn

Kvinner lag

Menn lag

Kvinner individuelt

Menn individuelt

Friidrett

Kvinner

Menn

Kvinner lag

Menn lag

Badminton

Mix-Team

Mix-Doubbel

Kvinner

Menn

Baseball

Menn

Basketball

Kvinner

Menn

Stup

Kvinner

Menn

Fekting

Kvinner

Menn

Fotball

Kvinner

Menn

Golf

Kvinner

Menn

Håndball

Kvinner

Menn

Judo

Kvinner

Menn

Rytmisk gymnastikk

Individuelt

Tropp

Roing

Kvinner

Menn

Skyting

Kvinner Individuelt

Menn Individuelt

Kvinner Lag

Menn Lag

Svømming

Kvinner Individuelt

Menn Individuelt

Kvinner Stafett

Menn Stafett

Eksterne lenker
 

Sommeruniversiaden
Internasjonale mesterskap i 2015
Internasjonale mesterskap i Sør-Korea
Sport i Sør-Korea i 2015
Multisportkonkurranser i 2015
Aleksanderroman

Aleksanderromanen er en av de tidligst oppståtte varianter av romanen som sjanger - fra 300-tallet på gresk - og er fritt behandlede historiske biografier og legendesamlinger om Aleksander den store. Sjangeren ble igjen populær i middelalderen, og fikk mange variasjoner.

Referanser

Litteratur

Eksterne lenker 
 
 www.gibs.info: Zusammenfassung (Internetportal Geschichte in Braunschweig e.V.)
 Artikel Roman d'Alexandre i Namen Titel und Daten der franz. Literatur

Litterære sjangre
Aleksander den store
Abarimon

Abarimon eller antipode er i mytologien et folk hvis føtter er bakovervendte, men som til tross for sitt handikap kan løpe fra alle konkurrenter.

Pustebesvær
I Europa ble dette folk første gang beskrevet av Plinius den eldre, som anså dem for å være hjemmehørende i India. Der skal de ha streifet rundt sammen med ville dyr i skogene. Plinius viser til opplysninger som skulle stamme fra Baiton, som var Aleksander den stores landmåler. Baiton forteller at abarimonene bare kunne puste luften i sine hjemlige daler. De var ikke i stand til å overleve noe annet sted. Derfor var det heller ikke mulig å fange dem for å bringe dem med til fjernere herskeres hoff, domstoler, eller til den store makedonske erobreren.

Residens
Det er mulig det her dreier seg om en overdreven utformet etnografisk beskrivelse av en gammel villstamme i områdene nær Himalaya. Ifølge en annen legende beskrives Abarimon som et landskap i Skytia, en dal i Imaus-fjellene, som muligens kan være identisk med Hindukush. 

Senere er Abarimon kort blitt beskrevet i Thomas Coopers Thesaurus Linguae Romanae et Britannicae, som en folkestamme i landet Tataria. I middelalderen skal en del karttegnere, etter velkjent heliosentrisk syn, ha malt monstre i form av mennesker fra Abarimon og plassert dem ved verdens yttergrense.

Se også
 Amasoner
 Astomi
 Blemmya
 Homo caudatus
 Kyklop
 Kynokefal
 Panotti
 Skiapod

Referanser

Eksterne lenker
 http://www.lizaphoenix.com/encyclopedia/abarimon.shtml The Phoenixian Book of Creatures

Romersk mytologi
Aleksander den store
Ernie Pyle

Ernest Pyle (født 3. august 1900, død 18. april 1945) var amerikansk journalist, mest kjent som krigskorrespondent under andre verdenskrig.

Som journalist før krigen reiste han over det meste av USA og skrev om hverdagslivet i de mest avsidesliggende områder.

Under krigen skrev han hjem, først fra krigsskueplassene i Europa, senere fra Asia og hans beretninger ble publisert i mer enn 300 dagsaviser i USA. Han skrev lite om generaler, strategi ut og de store slag, men om den vanlige fotsoldat, og han ble lest ved hvert eneste frokostbord over hele USA. Hans lesere fikk forståelsen av at det var deres egne sønner han skrev om.

Han var en av de mest kjente krigskorresponenter og vant Pulitzerprisen for 1944.

Pyle ble drept under kamphandlinger i Okinawa. Han var en av få sivilister som har fått den amerikanske militære utmerkelsen, Purple Heart.

Referanser

Eksterne lenker 

 The Wartime Columns of Ernie Pyle, Indiana University School of Journalism
 The War Correspondent, The Ernie Pyle Center, Fort Totten, NY
 Ernie Pyle House/Library, Albuquerque, New Mexico
 Obituary: "Ernie Pyle Is Killed on Ie Island; Foe Fired When All Seemed Safe", New York Times, April 19, 1945
 Interview with James Tobin on Ernie Pyle's War: America's Eyewitness to World War II, Booknotes, August 10, 1997
 "Ernie Pyle" , American Writers: A Journey Through History, C-SPAN 
 
 Photos of Ernie Pyle from Story of G.I. Joe,1944 by Ned Scott

Journalister fra USA
Personer fra USA under andre verdenskrig
Fødsler i 1900
Dødsfall i 1945
Periodontitt

Periodontitt (Pyorea) er en betennelse som påvirker støttevev rundt tenner. 

Periodontitt oppstår grunnet bakteriefloraen i munnhulen i form av plakk, og kan føre til at tennene løsner. Hvis de ikke faller ut av seg selv kan det være nødvendig å trekke tennene. Etter fylt 40 år er det mer vanlig å miste tenner grunnet periodontitt enn karies. Man forebygger ved å fjerne plakk og pusse tenner minst to ganger om dagen, samt bruke munnskyllemiddel. Tanntråd anbefales for å komme til der man ikke når med tannbørsten. Regelmessig tannlegebesøk er også viktig for å fjerne tannstein. 

Periodontitt er arvelig, og man ser også klar sammenheng med røyking.

Litteratur

Referanser 

Bakterielle infeksjoner
Odontologi
Sykdommer i tannkjøtt
Per Ivar Vaagland

Per Ivar Vaagland (født 15. oktober 1951 i Halsa på Nordmøre) er tidligere generalsekretær i Fondet for dansk-norsk samarbeid.  

Vaagland tok examen artium ved Volda gymnas 1971 og ble cand. philol. ved Universitetet i Oslo 1980. Han var konsulent i Norsk språkråd 1981, siden lektor i norsk språk og litteratur ved Stockholms universitet 1981-1984 og nordisk lektor ved Stockholms universitet 1984-1986. Han ble siden førstekonsulent i Nordisk språksekretariat 1986-1992 og generalsekretær i Fondet for dansk-norsk samarbeid 1992-2014. 

Per Ivar Vaagland er ridder av første klasse, Dannebrogordenen og ridder av første klasse, Den Kongelige Norske Fortjenstorden.

Bibliografi 
  ISBN 82-521-2258-2.
  ISBN 87-98440-16-8
  ISBN 82-995767-0-9
 
  ISBN 8711118547

Personer fra Halsa kommune
Norske filologer
Fødsler i 1951
Esymus

se systematisk inndeling

Aphodius (Esymus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

Levevis 
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse 
Gruppen er utbredt i den palearktiske sone.

Systematisk inndeling / europeiske arter 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Chilothorax Motschulsky, 1859 
 Europeiske arter:
 sømgjødselbille, Aphodius (Esymus) merdarius (Fabricius, 1775)
 dverggjødselbille, Aphodius (Esymus) pusillus (Herbst, 1789)
 Aphodius (Esymus) pyreti Penecke, 1911
 Aphodius (Esymus) suturinigra A. Schmidt, 1916
 Øvrige arter:
 Aphodius (Esymus) alaiensis Reitter, 1892
 Aphodius (Esymus) alkani Petrovitz, 1963
 Aphodius (Esymus) erugatus Harold, 1871
 Aphodius (Esymus) evanescens Boheman, 1857
 Aphodius (Esymus) filitarsis Reitter, 1898
 Aphodius (Esymus) finitimus A. Schmidt, 1922
 Aphodius (Esymus) fumigatulus Reitter, 1892
 Aphodius (Esymus) helenaeliviae Dellacasa & Pittino, 1985
 Aphodius (Esymus) hladili Chromy, 1993
 Aphodius (Esymus) hyalinus Petrovitz, 1961
 Aphodius (Esymus) indulgens Balthasar, 1960
 Aphodius (Esymus) kudukensis Obenberger, 1914
 Aphodius (Esymus) moreleti Baraud, 1980
 Aphodius (Esymus) ornatulus Harold, 1866
 Aphodius (Esymus) pokornyi Chromy, 1993
 Aphodius (Esymus) sculpturatus Reitter, 1892
 Aphodius (Esymus) sicardi Reitter, 1892

Kilder 
 Liste over artene
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Gjødselbiller
Dyr formelt beskrevet i 1870
De Ronde Venen

De Ronde Venen er en kommune i Nederland i provinsen Utrecht.

Referanser

Eksterne lenker 
 Kommunens nettside

Kommuner i Utrecht (provins)
Torkelsrudåsen

Torkelsrudåsen er et høydedrag vest i Eidsberg kommune, Østfold. Høyeste punkt er 201 moh.

På Torkelsrudåsen var opprinnelig påtenkt et større fort som skulle inngå i Fossumstrøkets festning. Da saken kom opp i Stortinget våren 1912, ble det vedtatt at fortene ved Høytorp og Trøgstad skulle bygges, men at Torkelsrudåsen skulle midlertidig stilles i bero. I 1917 ble det søkt Stortinget om midler til grunnerverv på Torkelsrudåsen, men det ble avslått.

Etter annen verdenskrig ble det igjen aktuelt å bygge befestninger på Torkelsrudåsen. Planene gikk ut på store underjordiske anlegg, men også disse ble etter hvert skrinlagt.

I dag ligger Torkelsrudåsen stort sett som utmark, men på vestsiden er det steinbrudd og pukkverk. På toppen står et tårn, bygd for landmålingsformål.

Referanser 

Fjell i Indre Østfold
Fossumstrøkets festning
Skravelåga kraftverk

Skravelåga kraftverk er et vannkraftverk ved Elsfjorden i Vefsn kommune i Nordland.

Det er et elvekraftverk som utnytter et fall på 259 meter i elven Skravlåga.

Installert effekt er 5 MW fra en peltonturbin. Årsproduksjon er 19,3 GWh.

Referanser

Kilder
 
 NVE vannkraftdatabase
 Småkraft AS

Småkraftverk i Nordland
Kraftverk i Vefsn
Kraftverk etablert i 2014
Småkraft AS
Muldalen

Muldalen er en hengedal  i Norddal kommune i Møre og Romsdal. Dalen munner ut om lag 350 meter oppe i fjellsiden nord for Tafjordens østre ende.  

På den nordvestlige siden av dalen ligger toppene Muldalsegga, Trollkyrkja, Neskopptindane og Blåtinden. Helt øverst for enden av dalen ligger Illstighytta, Illstigvatnet og Illstigbreen, og toppene Illstigegga, Illstigfjellet og Muldalseggenden. På den sørøstlige siden av dalen ligger toppene Grjotkopphornet og Fremste Høghornet. Muldalselva renner gjennom hele dalen, og danner Muldalsfossen ned fjellsiden til Tafjorden. Muldalselvas vannføring har siden 1969 blitt utnyttet til kraftproduksjon i Tafjord 4.

Sør i dalen ligger Raudnakken, en kolle av olivinberg. Raudnakken har gitt navn til en mindre sidedal mot sør med et lite vann i. 

Helt nederst i dalen over fossen ligger Muldalsgårdene. Den eldste dokumentasjonen av drift på disse gamle fjellgårdene er fra 1526. De ble drevet frem til 1970, de siste 13 årene med rent geitehold. I dag er gårdene i bruk som fritidsboliger. Et stykke opp i dalen ligger en setergrend som er kjent som Tafjordsætra/Muldalssætra. Seterdriften her fortsatte frem til noen år etter krigen.

Dalen og fjellene rundt regnes til Tafjordfjellene, og er en del av et turområde som forvaltes av Ålesund-Sunnmøre Turistforening. Den ytre tredelen av dalen, opp til forbi Tafjordsætra/Muldalsætra, ligger innenfor Tafjorden-Reinheimen landskapsvernområde. Den øvre delen av dalen ligger innenfor Reinheimen nasjonalpark. Nedenfor dalen, under henget i dalsiden sørøst for fossen, ligger Muldalslia naturreservat. Fra Tafjordsætra/Muldalsætra går det to merkede turstier inn i fjellheimen, en til Reindalsseter turisthytte og en til Vakkerstøylen.

Referanser

Litteratur 
 Vatne, Steinar (2013): Muldalsgardane og Muldalsætra i Tafjord. Biologisk mangfold og forslag til skjøtselstiltak. Økolog Vatne Rapport 1-2013

Eksterne lenker
 Temaside om Muldalen på UT.no
 Oppslaget Muldal-Muldalsfossen i den offisielle nasjonale reiseguiden Norge må oppleves / Visit Norway
 Miljødirektoratets temaside om Reinheimen nasjonalpark 
 Miljødirektoratets faktaark om Tafjorden-Reindalen landskapsvernområde
 Miljødirektoratets faktaark om Muldalslia naturreservat
 Kartverkets faktaark om navnet på dalen

Daler i Møre og Romsdal
Fjords geografi
Norddal
Bjørndal kraftverk

Bjørndalen kraftverk er et vannkraftverk i Bremanger kommune i Vestland.

Det utnytter et fall på 102 meter fra Bjørndalsvatnet til Storevannet. Begge er magasiner for Øksenelvane kraftverk.

Installert effekt er 5 MW fra en francisturbin. Årsproduksjon er 27 GWh.

Kilder
 
 NVE vannkraftdatabase

Småkraftverk i Vestland
Kraftverk i Bremanger
SFE
Kraftverk etablert i 2007
Nydal kraftverk

Nydal kraftverk er et vannkraftverk ved Holsavatnet i Sunnfjord kommune i Vestland.

Det er et elvekraftverk som utnytter et fall på 180 meter i Nydalselva.

Installert effekt er 1,44 MW fra en peltonturbin. Årsproduksjon er 7,3 GWh.

Referanser

Kilder
 
 NVE vannkraftdatabase
Fadum Tekniske

Småkraftverk i Vestland
Kraftverk i Sunnfjord
Jølstravassdraget
Kraftverk etablert i 2005